CELEX: 22013D0185
Language: mt
Date: 2013-11-08 00:00:00
Title: Deċiżjoni tal-Kumitat Konġunt taż-ŻEE Nru 185/2013 tat- 8 ta’ Novembru 2013 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE

27.3.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 92/10
               
            DEĊIŻJONI TAL-KUMITAT KONĠUNT TAŻ-ŻEE
      Nru 185/2013
      tat-8 ta’ Novembru 2013
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Id-Deċiżjoni tal-Kumitat Konġunt taż-ŻEE Nru 6/2012 tal-10 ta’ Frar 2012 li temenda l-Anness II (Regolamenti tekniċi, standards, ittestjar u ċertifikazzjoni) għall-Ftehim ŻEE (1) ħassret it-test tal-punt 1 fil-Kapitolu I tal-Anness II tal-Ftehim ŻEE.
               
            
                  (2)
               
               
                  Id-Direttiva 2000/40/KE tal-Parlament Ewropew u tal-Kunsill tas-26 ta’ Ġunju 2000 dwar l-approssimazzjoni tal-liġijiet tal-Istati Membri b'rabta mal-protezzjoni tal-qiegħ fuq quddiem ta’ vetturi bil-mutur u li temenda d-Direttiva tal-Kunsill 70/156/KEE (2) u d-Direttiva 2001/56/KE tal-Parlament Ewropew u tal-Kunsill tas-27 ta’ Settembru 2001 b'rabta ma' sistemi ta' tisħin tal-vetturi bil-mutur u l-karrijiet tagħhom, li temenda d-Direttiva tal-Kunsill 70/156/KEE u tħassar id-Direttiva tal-Kunsill 78/548/KEE (3), li kienu ġew inkorporati it-tnejn fil-Ftehim ŻEE bħala inċiżi mal-punt 1 fil-Kapitolu I tal-Anness II, ġew irrevokati bi żball permezz tad-Deċiżjoni Nru 6/2012.
               
            
                  (3)
               
               
                  Għalhekk, id-Direttiva 2000/40/KE se tiġi inkorporata fil-Ftehim ŻEE.
               
            
                  (4)
               
               
                  Għalhekk, id-Direttiva 2001/56/KE se tiġi inkorporata fil-Ftehim ŻEE.
               
            
                  (5)
               
               
                  Ir-Regolament (KE) Nru 661/2009 tal-Parlament Ewropew u tal-Kunsill (4), li huwa inkorporat fil-Ftehim ŻEE, iħassar, b’effett mill-1 ta’ Novembru 2014, id-Direttivi 2000/40/KE u 2001/56/KE, li konsegwentement għandhom jiġu rrevokati b’effett mill-1 ta’ Novembru 2014.
               
            
                  (6)
               
               
                  L-Anness II tal-Ftehim ŻEE għandu għalhekk jiġi emendat kif meħtieġ,
               
            ADOTTA DIN ID-DEĊIŻJONI:
      Artikolu 1
      Il-punti li ġejjin jiddaħħlu wara l-punt 45zzr (Ir-Regolament tal-Kummissjoni (UE) Nru 523/2012) fil-Kapitolu I tal-Anness II tal-Ftehim ŻEE:
      
                  "45zzs.
               
               
                  
                     32000 L 0040: Id-Direttiva 2000/40/KE tal-Parlament Ewropew u tal-Kunsill tas-26 ta’ Ġunju 2000 dwar l-approssimazzjoni tal-liġijiet tal-Istati Membri b'rabta mal-protezzjoni tal-qiegħ fuq quddiem ta’ vetturi bil-mutur u li temenda d-Direttiva tal-Kunsill 70/156/KEE (ĠU L 203, 10.8.2000, p. 9).
               
            
                  45zzt.
               
               
                  
                     32001 L 0056: Id-Direttiva 2001/56/KE tal-Parlament Ewropew u tal-Kunsill tas-27 ta’ Settembru 2001 b'rabta mas-sistemi ta' tisħin tal-vetturi bil-mutur u l-karrijiet tagħhom, li temenda d-Direttiva tal-Kunsill 70/156/KEE u li tħassar id-Direttiva tal-Kunsill 78/548/KEE (ĠU L 292, 9.11.2001, p. 21):"
               
            Artikolu 2
      It-test tal-punti 45zzs (id-Direttiva 2000/40/KE tal-Parlament Ewropew u tal-Kunsill) u 45zzt (id-Direttiva 2001/56/KE tal-Parlament Ewropew u tal-Kunsill) tal-Kapitolu I tal-Anness II għall-Ftehim ŻEE se jiġi mħassar b’effett mill-1 ta’ Novembru 2014.
      Artikolu 3
      Din id-Deċiżjoni se tidħol fis-seħħ fid-9 ta' Novembru 2013, dment li jkunu saru n-notifiki kollha, skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni se tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fis-Suppliment taż-ŻEE tiegħu.
      
         Magħmul fi Brussell, it-8 ta’ Novembru 2013.
         
            
               Għall-Kumitat Konġunt taż-ŻEE
            
            
               Il-President
            
            Thórir IBSEN
         
      
      
         (1)  ĠU L 161, 21.6.2012, p. 10.
      
         (2)  ĠU L 203, 10.8.2000, p. 9.
      
         (3)  ĠU L 292, 9.11.2001, p. 21.
      
         (4)  ĠU L 200, 31.7.2009, p. 1.
      
         (*)  L-ebda rekwiżiti kostituzzjonali ma huma indikati.